Kersantti Rock

Kersantti Rock, oikealta nimeltään Franklin John Rock () on DC Comicsin kustantama sarjakuvahahmo, jonka loivat Robert Kanigher ja Joe Kubert. Se teki ensi esiintymisensä Our Army at War lehden numerossa 83, vuonna 1959. Kersantti Rockin tarinat sijoittuvat toisen maailmansodan tapahtumiin, jossa hän toimii Yhdysvaltain Easy-komppanian jalkaväen aliupseerina.

Suomessa Kersantti Rock esiintyi ensi kerran vuonna 2008.Sarkishylly #4 V2 21.5.2008 Viitattu 12.7.2009

Muissa medioissa

Elokuvat
Kersantti Rockista on kaavailtu elokuvaa 1980-luvun lopulla ja 1990-luvun alussa, jolloin rooliin oli kiinnitetty Arnold Schwarzenegger. Käsikirjoituksesta olisivat vastanneet John Milius ja David Peoples, mutta elokuvaa ei koskaan julkaistu.

Vuosina 2007–2008 elokuvan tekeminen tuli uudelleen puheenaiheeksi ja elokuvan tuottaja Joel Silver suunnitteli sen julkaisua vuodelle 2012.Sgt. Rock (2012) Movie The Movie Insider Viitattu 12.7.2009 

Animaatiossa
Kersantti Rock vieraili Justice League -sarjan kolmiosaisessa jaksossa "The Savage Time", jossa hahmon äänenä toimi Fred Dryer.
Kersantti Rock esiintyi Batman: The Brave and the Bold sarjan jaksossa "The Plague of the Prototypes!", jossa häntä ääninäytteli Fred Tatasciore.
Kersantti Rock esiintyi animaatioelokuvassa DC Showcase: Sgt. Rock, jossa häntä ääninäyttelee Karl Urban.

Televisiossa
Kersantti Rockiin pohjautuva hahmo esiintyi Legends of Tomorrow sarjan jaksossa "Legendary", jossa hahmoa esitti Blair Penner.

Videopelit
Kersantti Rock esiintyy DC Universe Online -videopelissä.
Kersantti Rock esiintyy Sgt. Rock: On the Frontline -videopelissä.

Lähteet

Luokka:DC Comics -sarjakuvalehdet
Luokka:Korkeajännitys
Luokka:DC-universumin supersankarit
Luokka:Kuvitteelliset aliupseerit